《陪庄孔旸游大潮寺》
明代·沈晖

踏遍烟霞到上方，忽惊身在白云乡。湖山东望连天远，风雨西来满寺凉。

病不胜衣怜瘦沈，诗能入妙爱蒙庄。十年江海悲离别，此地谁曾共一觞。

作者简介：沈晖（？-1518），字时旸。宜兴人。明天顺四年（1460）二甲14名进士。官至副都御史，巡抚勋阳。弘治中，为南京兵部侍郎，被劾归。能诗，有魏晋风，善书法。有《豫轩集》。